Contract de achiziție publică de lucrări

privind realizarea obiectivului de investiții

**„Reabilitare si modernizare teren de soprt si imprejmuire”**

**Nr.....................din.................................**

***1. Părţile contractante***

În temeiul Legii nr.98/2016 privind achiziţiile publice cu modificările şi completările ulterioare, Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice cu modificările şi completările ulterioare;

S-A ÎNCHEIAT PREZENTUL CONTRACT DE ACHIZIŢIE PUBLICĂ DE LUCRĂRI denumit în continuare “Contractul”,

**între**

**COLEGIUL NAŢIONAL DE INFORMATICĂ SPIRU HARET,** cu sediul in municipiul Suceava, Strada Zorilor , nr. 17, judetul Suceava, e-mail: cnish\_sv@yahoo.com, telefon/fax 0230513399/ 0230512603 cod fiscal 10999338, cont .............................................................deschis la Trezoreria municipiului Suceava, reprezentata prin dl. prof. Virginel Iordache – director in calitatede **ACHIZITOR**, pe de o parte,

şi

……... ................ ........................... ……………. ***denumirea operatorului economic*** adresă .................................................................. telefon/fax .............................................. număr de înmatriculare .................................................. cod fiscal ................................... cont (trezorerie, bancă) ..........................................................................reprezentată prin ............................................................................................... (denumirea conducătorului), funcţia............................................... în calitate de **EXECUTANT**, pe de altă parte.

***2. Definiţii***

În prezentul contract, cuvintele şi expresiile definite vor avea următoarele semnificaţii:

1. **Achizitor** şi **Contractant** - Părţile contractante, aşa cum sunt acestea numite în prezentul Contract;
2. **Act Adiţional** - document care modifică termenii şi condiţiile prezentului Contract de achiziție publică de lucrări, în condițiile Legii 98/2016;
3. **Amplasamentul Lucrării** - locul unde Contractantul execută Lucrarea/Lucrările;
4. **Asigurare** - formă de protecție în baza unui acord încheiat între o persoană fizică sau juridică, numită asigurat, care cedează anumite riscuri unei persoane juridice, numită asigurător, alături de o sumă de bani denumită primă de asigurare, urmând ca, în situația producerii evenimentelor respective, asigurătorul să îl despăgubească pe asigurat în baza documentului eliberat de asigurator, prin care se certifică încheierea unui contract de asigurare/unei polițe de asigurare sau a unui astfel de document în care sunt indicate, cel puțin: perioada de plată a primelor, condițiile de asigurare în care este încheiată polița și perioada de valabilitate a acesteia, încheiată astfel cum este solicitat de către Achizitor prin Documentația de Atribuire;
5. **Proiectul tehnic** - Anexa 1 la prezentul Contract, care include obiectivele, sarcinile şi specificaţiile, caracteristicile Lucrărilor descrise în mod obiectiv, într-o manieră corespunzătoare îndeplinirii necesităţii Achizitorului, menţionând, după caz, metodele şi resursele care urmează să fie utilizate de către Contractant şi/sau Lucrările care trebuie executate, finalizate și predate de către Contractant, inclusiv nivelurile de calitate, performanță, protecție a mediului, sănătate publică sau siguranță și altele asemenea, astfel cum pot fi/sunt precizate în mod expres în Secțiunea ”Condiții Specifice”, după caz, precum și cerințe aplicabile Contractantului în ceea ce privește informațiile și documentele care trebuie puse la dispoziția Achizitorului;
6. **Cesiune** - înţelegere scrisă prin care Contractantul transferă unei terţe părți, în condițiile Legii 98/2016, drepturile şi/sau obligaţiile deţinute prin prezentul Contract sau parte din acestea;
7. **Conflict de interese** - orice eveniment influenţând capacitatea Contractantului de a exprima o opinie profesională obiectivă şi imparţială sau care îl împiedică pe acesta, în orice moment, să acorde prioritate intereselor Achizitorului, orice motiv în legătură cu posibile contracte în viitor sau în conflict cu alte angajamente, trecute sau prezente, ale Contractantului. Aceste restricţii sunt, de asemenea, aplicabile oricăror Subcontractanţi, acţionând sub autoritatea şi controlul Contractantului, în condițiile Legii 98/2016, în cazul în care este aplicabil;
8. **Construcție** - clădire sau rezultatul unui ansamblu de lucrări de construcții de clădiri ori lucrări de geniu civil sau lucrare specială de construcții, respectiv orice lucrare de inginerie civilă, a cărei realizare constă în orice structură fixată în sau pe pământ, concepută şi executată astfel încât să poată îndeplini ori menține, prin ea însăși, unele funcții tehnice, economice, sociale sau ecologice, indiferent de specificul, importanța, categoria şi clasa de importanță, inclusiv Utilajele, Echipamentele şi Instalațiile tehnologice şi funcționale aferente;
9. **Contract** - prezentul Contract de achiziție publică de Lucrări cu titlu oneros, asimilat, potrivit Legii, actului administrativ, încheiat în scris, între Achizitor şi Contractant, care are ca obiect execuția de Lucrări.
10. **Contract de Subcontractare** - acordul încheiat în scris între Contractant și un terț ce dobândește calitatea de Subcontractant, în condițiile Legii 98/2016, prin care Contractantul subcontractează Subcontractantului partea din Contract în conformitate cu prevederile prezentului Contract, dacă este cazul;
11. **Cost** - toate cheltuielile efectuate sau care urmează să fie efectuate de către Contractant, în legătură cu executarea prezentului Contract, indiferent dacă sunt efectuate pe sau în afara Șantierului, inclusiv cheltuielile indirecte sau costuri similare, dar care nu includ profitul;
12. **Dată de începere a Lucrărilor** - data stabilită pentru începerea Lucrărilor;
13. **Defecțiune/Defecțiuni** - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și/sau de Legea aplicabilă și/sau care fac rezultatele execuției de Lucrări necorespunzătoare scopurilor acestora, astfel cum sunt prevăzute în prezentul Contract și/sau de Legea aplicabilă precum și orice abatere de la cerințele și de la obiectivele stabilite în Studiul de Fezabilitate/D.A.L.I./Proiectul tehnic. Defecțiunile includ atât viciile aparente cât și viciile ascunse ale Lucrărilor care fac obiectul prezentului Contract;
14. **Dispoziţie** – ordin/instrucțiune, document scris(ă), emis(ă) de Achizitor pentru a completa și/sau modifica prevederile prezentului Contract cu respectarea prevederilor acestuia și în limitele Legii 98/2016 și a normelor de aplicare a acesteia;
15. **Documentele Achizitorului** - toate și fiecare dintre documentele necesare în mod direct sau implicit prin natura Lucrărilor care fac obiectul prezentului Contract, inclusiv, dar fără a se limita la: planuri, regulamente, specificații, planșe, desene, schițe, modele, manuale, programe și date informatice, calcule și rapoarte precum și orice documente tehnice, după caz, furnizate de Achizitor și necesare Contractantului în vederea realizării obiectului prezentului Contract;
16. **Documentele Contractantului** - toate datele, documentele, rapoartele incluse în cerințele Achizitorului, care sunt colectate și/sau pregătite de Contractant în legătură cu Lucrările executate și se află în custodia și grija Contractantului până la data preluării acestora de către Achizitor și care includ, dar fără a se limita la: documente, certificate, avize și acorduri care trebuie pregătite sau obținute de către Contractant, documente necesare pentru satisfacerea tuturor condițiilor impuse de aprobări, planuri, regulamente, specificații, planșe, desene, schițe, modele, manuale, programe și date informatice, software, calcule și rapoarte precum și orice documente tehnice, după caz, așa cum sunt acestea descrise în Studiul de Fezabilitate/D.A.L.I./Proiectul tehnic;
17. **Durata de Execuție** a obiectivului/obiectivelor de investiții/Lucrărilor - perioada, exprimată în ani/luni/zile, calculată de la data de începere a Lucrărilor, astfel cum a fost comunicată Contractantului de către Achizitor, și până la acceptarea Lucrărilor prin Proces-Verbal de Recepție la Terminarea Lucrărilor, referitoare la timpul necesar finalizării Lucrărilor sau a unei/ unor părți ale acestora, după caz, inclusiv prelungirile conform clauzelor din prezentul Contract;
18. **Echipamente** – aparate/instalații și altele asemenea, care fac sau vor face parte din cadrul Lucrărilor permanente;
19. **Finalizare/Ajungere la termen** este atunci când Contractantul:
    * a executat toate Lucrările și a prezentat toate documentele, astfel cum este stabilit prin prezentul Contract și cu respectarea termenului de realizare a investiției publice,
    * a remediat eventualele Defecțiuni/Vicii care nu ar fi permis utilizarea Lucrărilor de către Achizitor, în vederea obținerii beneficiilor anticipate și îndeplinirii obiectivelor comunicate prin Studiul de Fezabilitate/D.A.L.I./Proiectul tehnic;
20. **Forţă majoră** - eveniment independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii prezentului Contract și care face imposibilă îndeplinirea obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență;
21. **Întârziere** - orice eșec al Contractantului de a executa orice obligații contractuale în termenul convenit prin intermediul Graficului general de realizare a investiției publice (fizic și valoric) acceptat, dar fără a se limita la obligația sa de a finaliza Lucrările și de a le preda la Finalizare/Ajungere la termen;
22. **Lege** – normă, reglementare cu caracter obligatoriu și care se referă la legislația română dar şi la Regulamente emise de CE şi, de asemenea, la obligaţiile care decurg din tratatele la care este parte statul român şi orice altă legislaţie secundară direct aplicabilă din dreptul comunitar sau din jurisprudenţa comunitară;
23. **Lucrări** - toate lucrările care urmează să fie realizate de către Contractant, incluzând Lucrări permanente și/sau Lucrări provizorii precum și orice Modificare a acestora, inclusiv toate activităţile care necesită exercitarea unui rol de Contractant în cadrul sau în legătură cu prezentul Contract;
24. **Lucrări de Construcții** - Operaţiunile specifice prin care:
    * se execută/reabilitează Construcţii de orice fel - civile, industriale, agrozootehnice, edilitare subterane şi aeriene, căi de comunicaţii, lucrări inginereşti, de artă etc.,
    * se desfiinţează astfel de Construcţii prin demolare, dezmembrare, dinamitare etc.;
25. **Lucrări permanente** - Lucrările ce trebuie executate (inclusiv instalaţiile), în conformitate cu prevederile prezentului Contract;
26. **Lucrări provizorii** – Lucrările de orice fel, altele decât Echipamentele/Utilajele Contractantului, necesare pentru execuția și finalizarea Lucrărilor permanente, inclusiv pentru remedierea oricăror Defecțiuni ale acestora;
27. **Lucrări suplimentare** – Lucrările necesare apărute ca urmare a schimbării soluției de execuție, cu alte resurse (Materiale, manoperă, Utilaje);
28. **Lună** - luna calendaristică (12 luni/an);
29. **Materiale** - articole de orice tip (altele decât Echipamentele), care vor face sau fac parte din lucrările permanente;
30. **Mijloace electronice de comunicare în cadrul Contractului** - echipamente electronice de procesare, inclusiv compresie digitală, şi stocare a datelor emise, transmise şi, respectiv, primite prin cablu, radio, mijloace optice sau prin alte mijloace electromagnetice și utilizate inclusiv pentru transmiterea informațiilor/documentelor în cadrul prezentului Contract;
31. **Obiect de investiții** - parte a Obiectivului de Investiții, cu funcționalitate distinctă în cadrul ansamblului acestuia;
32. **Ofertă** - actul juridic prin care Contractantul și-a manifestat voința de a se angaja, din punct de vedere juridic, în prezentul Contract de achiziție publică de Lucrări și cuprinde Propunerea Financiară, Propunerea Tehnică precum și alte documente care au fost menționate în Documentația de Atribuire, prin care Contractantul și-a manifestat voința de a se angaja din punct de vedere juridic în prezentul Contract;
33. **Ordin de Începere a Lucrărilor** – documentul care atestă momentul începerii execuției Lucrărilor și prin care Achizitorul înștiințează Contractantul și, după caz, consultantul/dirigintele de șantier că execuția Lucrărilor poate începe. Data prevăzută pentru începerea Lucrărilor se consideră Data de Începere a Execuției și este data de la care se calculează Durata de Execuție;
34. **Penalitate** - despăgubirea stabilită în prezentul Contract ca fiind plătibilă de către una dintre Părţile contractante către cealaltă Parte în caz de neîndeplinire a obligaţiilor din prezentul Contract, în caz de neîndeplinire a unei părți a prezentului Contract sau de îndeplinire cu întârziere a obligațiilor prin raportare la Punctele de Reper/Termenele de Finalizare, astfel cum sunt stabilite prin Documentele Contractului;
35. **Perioadă de garanție acordată Lucrărilor** – perioada de timp cuprinsă între data Recepției la Terminarea Lucrărilor și data Recepției Finale stabilită în prezentul Contract și în cadrul căreia Contractantul are obligația înlăturării, pe cheltuiala sa, a tuturor deficiențelor apărute datorită nerespectării Studiului de Fezabilitate/D.A.L.I./Proiectul tehnic, a prevederilor reglementărilor tehnice aplicabile sau a folosirii de Materiale, Instalații, etc. necorespunzătoare;
36. **Personal** - persoanele desemnate de către Contractant sau de către oricare dintre Subcontractanţi pentru îndeplinirea prezentului Contract;
37. **Planșe** – planșele/reproducerile desenelor tehnice ale Achizitorului, referitoare la Lucrări, astfel cum sunt enumerate/descrise, după caz, în anexe, incluzând orice modificare adusă acestor Planșe, inclusiv planșe suplimentare, conform prevederilor contractuale;
38. **Preţul Contractului** - suma de bani plătibilă Contractantului de către Achizitor, în baza şi în conformitate cu prevederile prezentului Contract, pentru îndeplinirea integrală şi corespunzătoare a tuturor obligaţiilor asumate prin prezentul Contract;
39. **Proces-Verbal de Recepție a Lucrărilor/la Terminarea Lucrărilor** – documentul prin care sunt acceptate Lucrările executate, prin care acesta din urmă confirmă execuția Lucrărilor în mod corespunzător de către Contractant și că acestea au fost acceptate de către Achizitor;
40. **Proces-Verbal de Recepție Finală** – documentul încheiat după expirarea perioadei de garanție;
41. **Recepţia lucrărilor** - activitate realizată cu participarea Achizitorului, Contractantului precum și a altor părți interesate și componentă a sistemului calităţii în construcţii prin care se certifică finalizarea Lucrărilor executate în conformitate cu Documentele Contractului (Studiu de Fezabilitate/D.A.L.I., Propunere Tehnică, Propunere Financiară), inclusiv modificări ale acestora, dacă este cazul . Recepţia lucrărilor de construcţii de orice categorie şi de instalaţii se efectuează atât la lucrări noi, cât şi la intervenţii în timp asupra Construcţiilor existente, conform Legii. Recepţia lucrărilor de construcţii se realizează în două etape, potrivit prevederilor legale în vigoare, astfel:
    * **Recepţie la Terminarea Lucrărilor** – recepția efectuată la terminarea completă a Lucrărilor unui Obiect de investiție/Obiectiv de investiție, astfel cum este identificat în prezentul Contract,
    * **Recepţie Finală** - recepția efectuată după expirarea perioadei de garanție a Lucrărilor;
42. **Scris(ă) sau în scris** - orice ansamblu de cuvinte sau cifre care poate fi citit, reprodus şi comunicat ulterior, inclusiv informaţii transmise şi stocate prin Mijloace electronice de comunicare în cadrul Contractului;
43. **Subcontractant** - orice operator economic care nu este parte a prezentului Contract şi care execută şi/sau predă anumite părţi ori elemente ale Lucrării/Lucrărilor sau ale Construcției/Construcțiilor ori îndeplinește activităţi care fac parte din obiectul prezentului Contract, răspunzând în faţa Contractantului pentru organizarea şi derularea tuturor etapelor necesare în acest scop;
44. **Șantier** - Amplasamentul Lucrării unde urmează a fi executate Lucrările permanente și unde se vor livra Echipamentele și Materialele precum și oricare alte locuri prevăzute în prezentul Contract ca fiind părți componente ale Șantierului;
45. **Termen** - intervalul de timp în care Părțile trebuie să-și îndeplinească obligațiile, astfel cum este stabilit prin prezentul Contract, exprimat în zile, care începe să curgă de la începutul primei ore a primei zile a termenului şi se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al Achizitorului nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;
46. **Utilajele Contractantului** - toate aparatele, mașinile, vehiculele și altele asemenea, după caz, necesare execuției și terminării Lucrărilor precum și remedierilor oricăror Defecțiuni, dar care nu includ Lucrările Provizorii, utilajele asigurate de către Achizitor (dacă există), Materialele și/sau Echipamentele precum și altele asemenea, care fac sau vor face parte din Lucrările Permanente;
47. **Vicii aparente** - defecte, lipsuri, neconformități etc., care pot fi sesizate de o persoană diligentă, fără a fi nevoie de investigații de specialitate asupra Lucrării în cauză;
48. **Vicii ascunse** - defecte, lipsuri neconformități etc. care pot fi sesizate doar de către un specialist sau care rezultă în urma unei utilizări în timp și care sunt prezentate la data recepției Lucrării în cauză;
49. **„Do No Significant Harm” (DNSH)** - principiul „Do No Significant Harm” (DNSH) (“A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile, a cărui respectare este obligatorie în cadrul proiectelor finanțate în cadrul Planului Național de Redresare și Reziliență al României.
50. **Zi** - zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

***3. Interpretare***

3.1În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4.* *Obiectul contractului***

4.1 Obiectul contractului îl reprezintă executie lucrari pentru obiectivul de investitie : **„Reabilitare si modernizare teren de soprt si imprejmuire”.**

Cod CPV principal: 45236119-7- Lucrări de reparare a terenurilor de sport

4.2. Executantul se obligă să execute, să testeze, să finalizeze lucrările și să remedieze orice defecte rezultate în urma executării prezentului contract, la obiectivul de investiţii: **„Reabilitare si modernizare teren de soprt si imprejmuire”.**

***5.* *Preţul contractului***

5.1. Preţul convenit pentru îndeplinirea contractului, plătibil executantului de către achizitor, conform graficului de plăţi, este de **.......................... lei** fără TVA la care se adaugă cota legală de TVA conform legii, valoarea totală fiind de .....................lei.

5.2 La prețul contractului se pot adăuga cheltuielile diverse și neprevăzute care vor fi decontate doar dacă este cazul.

5.3 Cheltuielile diverse și neprevăzute reprezintă cheltuieli incluse în structura devizului general al obiectivului de investiții, potrivit prevederilor HG nr. 907/2016, iar utilizarea sumelor aferente acestora se realizează în funcție de necesități, prin încheierea unui act adițional la contractul inițial. În acest context, actul adițional va reprezenta expresia aplicării mecanice a clauzelor contractuale sau a unei modificări nesubstanțiale în conformitate cu dispozițiile art. 221 din Legea nr. 98/2016.

5.4 Achizitorul are obligaţia de a efectua plata către Contractant conform facturii, emise pe baza situaţiei de lucrări confirmată de către Achizitor în termen de 60 de zile de la includerea facturii în cererea de transfer.

Plata facturii finale se va face după verificarea şi acceptarea situaţiei finale de lucrări, de către Achizitor, în termen de 60 de zile de la includerea facturii în cererea de transfer.

5.5. Moneda de plată și de referință a contractului este leul. Referirile la moneda euro, din ofertă, Contract sau alte înscrisuri ce privesc atribuirea, încheierea sau executarea contractului, se fac exclusiv în scopuri statistice și de monitorizare**.**

**6. *Durata contractului***

6.1 Prezentul Contract intră în vigoare la data semnării lui de către ultima parte şi este valabil până la îndeplinirea integrală și corespunzătoare a obligaţiilor de către ambele părţi, iar Contractul operează valabil între parti, potrivit legii, ofertei și documentației de atribuire, de la data intrării sale în vigoare și până la epuizarea convențională sau legală a oricărui efect pe care îl produce.

6.2 Durata de execuție a prezentului contract este de 3 luni începând cu emiterea Ordinului de începere a lucrarilor.

6.3. - Prezentul contract încetează să producă efecte după semnarea proceselor verbale de recepţie finală.

**7. *Documentele contractului***

Prin documentele contractului se înțelge:

1. prezentul contract de achiziție de lucrări (proiectare și execuție)

și

2. următoarele documente:

*a) caietul de sarcini inclusiv clarificările și sau măsurile de remediere aduse până la depunerea ofertelor ce privesc aspectele tehnice și financiare;*

*b) propunerea tehnică și propunerea financiară, inclusiv clarificările din perioada de evaluare;*

*c) garanția de bună execuție a contractului;*

*d) angajamentul ferm de susținere din partea unui terț conform legii, dacă este cazul;*

*e) contractele încheiate cu subcontractanții, dacă este cazul;*

*f) acord de asociere, dacă este cazul;*

*g) graficul general de realizare a investiției;*

*i) alte documente/formulare relevante, dacă este cazul.*

**8. Executantul**

***Obligațiile Executantului***

8.1.Pe lângă obligațiile stabilite prin prezentul Contract, Executantului îi revin toate obligațiile prevăzute la art. 23-25 din Legea nr. 10/1995 privind calitatea în construcții, republicată, cu modificările și completările ulterioare. Acesta va proiecta, executa, testa și termina Lucrările în conformitate cu prevederile Contractului și instrucţiunile Achizitorului și va remedia orice defecte ale Lucrărilor. Executantul va asigura în totalitate supravegherea, forţa de muncă, Materialele, Echipamentele şi Utilajele necesare execuţiei Lucrărilor, fie provizorii, fie definitive.

8.2. Executantul garantează că la data recepţiei lucrarea executată va avea cel puţin caracteristicile tehnice și calităţile *solicitate de Achizitor în Caietul de sarcini și declarate de către executant în propunerea tehnică*, va corespunde reglementărilor tehnice în vigoare şi nu va fi afectată de *vicii aparente și/sau ascunse* care ar diminua sau ar anula valoarea ori posibilitatea de utilizare, conform condiţiilor normale de folosire sau celor specificate în contract.

8.3 La semnarea prezentului contract, Executantul are obligaţia de a prezenta Achizitorului, spre aprobare, graficul general de realizarea a investiției, actualizat, dacă este cazul.

8.4 Executantul are obligaţia de a respecta graficul general de realizarea a investiției. Progamul de control al obiectivului de investiții se întocmeste de proiectant, Executantul având obligația să-l respecte potrivit prevederilor legale.

8.5 Executantul este pe deplin și singur responsabil pentru conformitatea, stabilitatea şi siguranţa tuturor lucrărilor executate pe şantier, precum şi pentru procedeele de execuţie utilizate, cu respectarea prevederilor şi reglementărilor legale din domeniul construcţiilor. Nicio aprobare, consimțământ sau absenţă a unor observaţii ale Achizitorului nu vor exonera Executantul de obligaţiile sale; Achizitorul nu va fi responsabil pentru niciun fel de daune-interese sau compensaţii datorate potrivit legii sau contractului, ca urmare a unui accident ori prejudiciu adus unui muncitor sau altei persoane.

8.6 Executantul are obligaţia de a pune la dispoziţie Achizitorului caietele de măsurători (ataşamentele) şi, după caz, orice alte documente pe care Executantul trebuie să le întocmească sau care sunt cerute de Achizitor.

8.7 Lucrările suplimentare față de cele contractate, considerate necesare de către Executant, nu pot fi demarate sau executate fără modificarea prin Act adiţional a prezentului contract în condiţiile art.24 din acesta și cu încadrarea în procentul de diverse și neprevăzute. În lipsa actului adiţional de modificare a contractului, Executantul nu are dreptul să solicite plata valorii respectivelor lucrări.

8.8 Executantul este responsabil de buna execuție a lucrărilor contractate, precum şi de furnizarea tuturor echipamentelor, instrumentelor, dispozitivelor, utilajelor şi resurselor umane necesare în vederea îndeplinirii obligaţiilor contractuale.

8.9 În cazul în care, pe parcursul execuţiei lucrărilor, survine o eroare în poziţia, cotele, dimensiunile sau aliniamentul oricărei părţi a lucrărilor, Executantul are obligaţia să rectifice eroarea constatată, pe cheltuiala sa.

8.10. Pe parcursul execuţiei lucrărilor, al remedierii viciilor ascunse sau deficiențelor constatate în cadrul perioadei de garanţie, Executantul are obligaţia:

1. de a asigura securitatea persoanelor a căror prezenţă pe şantier este autorizată;
2. de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, în cazul în care sunt necesare sau au fost solicitate de către Achizitor sau de către alte autorităţi competente, în scopul protejării lucrărilor sau al asigurării confortului riveranilor;
3. de a lua toate măsurile pentru protecţia mediului în conformitate cu acordul de mediu emis, pe şi în afara şantierului şi pentru a evita orice pagubă sau neajuns provocat persoanelor, proprietăţilor publice sau altora, rezultat din poluare, zgomot sau alţi factori generaţi de metodele sale de lucru;
4. de a asigura calitatea corespunzătoare a tuturor materialelor puse în operă, în conformitate cu Proiectul tehnic și detaliile de execuţie aprobate de Achizitor şi de a nu modifica soluţiile tehnice sau tehnologice, ori de a înlocui materiale şi echipamente cu altele de o calitate diferită faţă de prevederile proiectului. În orice situaţie Executantul nu va putea proceda la eventuale înlocuiri de tehnologii, echipamente sau materiale decât cu aprobarea prealabilă a Achizitorului, în condițiile legii.
5. de a nu stânjeni inutil sau abuziv accesul și confortul riveranilor si de a nu restricţiona utilizarea căilor de acces prin folosirea şi ocuparea drumurilor şi a trecerilor publice sau private care deservesc proprietăţile aflate în posesia sau proprietatea Achizitorului sau a oricărei alte persoane, cu excepţia zonei prevăzute pentru organizare de şantier;
6. de a evita acumularea de obstacole inutile pe şantier;
7. de a retrage orice utilaje, echipamente, instalaţii şi materiale aflate în surplus;
8. Executantul are dreptul de a menține pe şantier până la semnarea procesului verbal de recepţie la terminarea lucrărilor numai acele materiale, echipamente, utilaje, instalaţii sau lucrări provizorii, care îi sunt necesare în scopul îndeplinirii obligaţiilor sale;
9. de a aduna şi de a îndepărta de pe şantier dărâmăturile, molozul sau lucrările provizorii de orice fel, care nu mai sunt necesare;
10. de a delimita perimetrul și de a monta panouri de identificare la intrarea în şantier, conform modelelor primite de la Achizitor și in conformitate cu planul de organizare de şantier, aprobat de Achizitor;

k) de a asigura accesul reprezentantului Achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse;

l) de a monta panoul de personalizare conform indicaţiilor pe care le va primi de la Achizitor;

m) de a remedia lucrările cuprinse în situațiile de lucrări comunicate și care au făcut obiectul obiecțiunilor și respingerilor Achizitorului și să nu factureze aceste lucrări decât ulterior remedierii solicitate și în temeiul unui proces verbal încheiat cu dirigintele de şantier, atestând remedierea respectivelor lucrări;

n) de a conserva lucrările executate în ipoteza sistării lucrărilor, oricare ar fi motivul acestui eveniment;

o) de a înștiinţa anterior și imediat Achizitorul asupra iminentei depăşiri a termenelor convenite, oricare ar fi cauza respectivei întârzieri.

p) de a respecta legislația referitoare la vestigii, monede, artefacte, obiecte de valoare sau antichități, monumente istorice, orice alte articole de interes arheologic. Executantul va obține în numele Achizitorului toate autorizațiile și certificatele necesare și va asigura supravegherea din punct de vedere arheologic a lucrărilor.

8.11 Executantul este responsabil pentru menţinerea în bună stare a lucrărilor executate, materialelor, echipamentelor şi instalaţiilor care urmează să fie puse în operă, de la data primirii ordinului de începere a lucrărilor si până la data semnării procesului-verbal de recepţie la terminarea lucrărilor si predarea -primirea obiectivului realizat.

8.12 Executantul va lua toate măsurile necesare pentru păstrarea curăţeniei carosabilului și căilor de acces.

8.13 Executantul va despăgubi Achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu nerespectarea obligaţiilor prevăzute în contract, pentru care responsabilitatea revine Executantului.

8.14 Executantul are obligaţia de a utiliza drumurile sau podurile ce comunică cu sau sunt pe traseul şantierului potrivit destinației și constrângerilor lor funcţionale şi de a preveni deteriorarea sau distrugerea acestora prin traficul propriu sau al oricăruia dintre subcontractaţii săi.

8.15 Executantul va selecta traseele, va alege şi va folosi vehiculele, va limita şi va repartiza încărcăturile, în aşa fel încât traficul suplimentar ce va rezulta în mod inevitabil din deplasarea materialelor, echipamentelor, instalaţiilor sau a altora asemenea, de pe şi pe şantier, să fie adecvat parametrilor tehnici constructivi ai căilor utilizate, în măsura în care este posibil, astfel încât să nu producă deteriorări sau distrugeri ale drumurilor şi podurilor respective.

8.16 În cazul care, locul de realizare a lucrărilor, impune utilizarea de către Executant a transportului pe apă, atunci prevederile de la alineatele anterioare vor fi interpretate în maniera în care prin “drum" se înţelege inclusiv ecluza, doc, dig sau orice altă structură aferentă căii navigabile şi prin “vehicul” se înţelege orice ambarcaţiune, iar prevederile respective se vor aplica în consecinţă.

8.17 În cazul în care se produc deteriorări sau distrugeri ale oricărui pod, tunel sau drum care comunică cu sau care se află pe traseul şantierului, datorită transportului materialelor, echipamentelor, instalaţiilor sau altora asemenea, Executantul are obligaţia de a despăgubi Achizitorul împotriva tuturor reclamaţiilor privind avarierea respectivelor poduri sau drumuri.

8.18 În situația prevăzută la alineatul anterior, Executantul este responsabil şi va plăti consolidarea, modificarea sau îmbunătăţirea, podurilor/drumurilor distruse sau deteriorate.

8.19 Costurile pentru racordarea și consumul de utilităţi, precum şi cel al contoarelor sau al altor aparate de măsurat se suportă de către Executant pe durata existenţei şantierului.

8.20 Executantul răspunde pentru viciile ascunse ale construcţiei, în conformitate cu prevederile legale în vigoare și potrivit prezentului contract.

8.21 Executantul garantează că a realizat instructajul personalului ce urmează să execute lucrări pe viitorul Amplasament, necesar desfăşurării în bune condiţii a activităţii sale şi a luat toate măsurile impuse de legislaţia în vigoare privind respectarea regulilor referitoare la condiţiile şi normele de securitate și sănătate în muncă. Executantul este singurul responsabil pentru eventuale daune cauzate de nerespectarea cerințelor de securitate și sănătate în muncă, în conformitate cu legislația în vigoare.

8.22 Executantul va respecta legile ţării în care se realizează Lucrările, va emite toate înştiinţările şi va plăti toate taxele care îi revin ca obligație, conform prevederilor legale în vigoare.

8.23 Executantul are obligația să notifice achizitorului data la care va acoperi lucrările ce devin ascunse. Notificarea va fi transmisă achizitorului cu cel puțin 48 de ore înainte de data la care va acoperi lucrările.

8.24 Achizitorul, prin dirigintele de şantier și/sau reprezentantul său împuternicit, are obligaţia de a se prezenta în cel mai scurt timp posibil, dar nu mai mult de 5 zile de la notificarea primită din partea Executantului, în vederea încheierii actelor legale pentru lucrările ce devin ascunse.

8.25 Achizitorul are obligaţia de a pune Executantului la dispoziţie întreaga documentaţie necesară pentru îndeplinirea Contractului, într-un exemplar, la termenele stabilite prin graficul de îndeplinire a contractului.

8.26 Controlul în faze determinante se realizează de către autoritățile competente, conform prevederilor legale.

1. Proiectarea

Nu este cazul

**10. Perioada de garantie acordata lucrarilor**

10.1 Executantul are obligaţia legală de garantare a calităţii materialelor, echipamentelor și lucrărilor de construcţii executate, conform Legii nr. 10/1995 privind calitatea în construcții, republicată, coroborate cu prevederile Codului civil privind condiţiile și termenele stabilite pentru descoperirea viciilor ascunse și promovarea acţiunii în daune.

10.2 Obligaţia de garanţie a Executantului subzistă în temeiul legii, și față de subdobânditorii dreptului de proprietate asupra construcţiilor.

10.3 Perioada de garanţie curge de la data recepţiei la terminarea lucrărilor, până la recepţia finală și este de minim **36 luni**.

10.4 În perioada de garanţie Executantul are obligaţia, în urma dispoziţiei date de Achizitor, de a executa toate lucrările de modificare, reconstrucţie şi remediere a viciilor şi altor defecte a căror cauză este nerespectarea Clauzelor contractuale pe cheltuiala proprie.

10.5 Obligaţia legală de garanţie a Executantului pentru lucrările executate impune remedierea tuturor defectelor constatate în termenul legal de garanţie, exceptate fiind cele produse din culpa Achizitorului, a prepușilor săi sau a persoanelor pentru care acesta este ținut să răspundă. Defectele şi lipsurile constatate de Achizitor, în perioada de garanţie, trebuie aduse la cunoştinţa Executantului, iar acesta, în termen de 48 de ore de la primirea notificării, este obligat să trimită reprezentantul său la faţa locului şi să remedieze defecţiunea în cel mai scurt timp posibil, potrivit naturii și gravității defecţiunii. Remedierea defectelor va fi urmată, obligatoriu, de o recepție cantitativă și calitativă a lucrărilor, va fi consemnată într-un proces verbal/notă de constatare încheiat între Părți.

10.6 Intervenţiile efectuate în perioada de garanţie, aflate în sarcina Executantului, se realizează pe cheltuiala acestuia, în cazul în care ele sunt necesare ca urmare a:

1. *utilizării de materiale, instalaţii sau a unei manopere neconforme cu prevederile contractului și/sau cu prevederile documentației tehnico-economice;*
2. *unui viciu de concepţie, acolo unde proiectantul este responsabil de proiectarea unei părţi din lucrare, proiect însuşit de Executant și pe care acesta nu l-a adus la cunoștința achizitorului în timpul executării lucrărilor;*
3. *neglijenţei sau neîndeplinirii de către Executant a oricăreia dintre obligaţiile explicite sau implicite care îi revin în baza contractului.*

10.7 În cazul în care Executantul nu execută lucrările prevăzute în această clauză, Achizitorul este liber să contracteze cu terți executanţi, *conform legislației achizițiilor,* execuţia acestor lucrări, urmând ca preţul lor să fie recuperat de către Achizitor de la Executant sau reţinut din sumele cuvenite acestuia sau din garanţia de bună execuţie.

10.8 Executantul are obligaţia de a despăgubi Achizitorul împotriva oricăror:

1. *reclamaţii şi acţiuni în justiţie ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru ori în legătură cu execuţia lucrărilor sau încorporate în acestea; şi*
2. *daune-interese, costuri, taxe şi cheltuieli de orice natură, cu excepţia situaţiei în care o astfel de daună rezultă din respectarea Caietului de sarcini întocmit de către Achizitor.*

**11. Reprezentantul Executantului şi înlocuirea personalului de specialitate nominalizat**

11.1 Executantul va transmite Achizitorului, pentru aprobare, numele şi referinţele persoanei autorizate să primească instrucţiuni în numele său.

11.2 Executantul va notifica în scris Achizitorului identitatea reprezentanţilor săi atestaţi profesional pentru urmărirea executării lucrărilor, şi anume a responsabilului tehnic cu execuţia sau, dacă este cazul, a altei persoane fizice sau juridice atestate potrivit legii și care îi reprezintă legal interesele.

11.3 Înlocuirea personalului de specialitate nominalizat pentru îndeplinirea contractului se realizează numai cu acceptul Achizitorului şi nu reprezintă o modificare substanţială a contractului, aşa cum este aceasta definită in legislaţia privind achiziţiile, decât în următoarele situaţii:

*a) noul personal de specialitate nominalizat pentru îndeplinirea contractului nu îndeplineşte cel puţin criteriile de calificare prevăzute în cadrul documentaţiei de atribuire (dacă este cazul aplicării unor astfel de criterii de eligibilitate);*

*b) noul personal de specialitate nominalizat pentru îndeplinirea contractului nu obţine cel puţin acelaşi punctaj ca personalul propus la momentul aplicării factorilor de evaluare (dacă este cazul aplicării unor astfel de factori).În situaţiile prevăzute mai sus, Executantul are obligaţia de a transmite pentru noul personal documentele solicitate prin documentaţia de atribuire fie în vederea demonstrării îndeplinirii criteriilor de calificare/selecţie stabilite, fie în vederea calculării punctajului aferent factorilor de evaluare.*

11.4 Inlocuirea de catre Executant a personalului de specialitate nominalizat pentru indeplinirea contractului in propunerea sa tehnica fara acceptul beneficiarului, va conduce la refuzul autoritatii contractante de a efectua plati catre executant, pana cand executatul va remedia situatia.

**12. Subcontractarea**

*12.1. Subcontractarea*

12.1.1 La încheierea Contractului sau atunci când se introduc noi subcontractanți, este obligatorie furnizarea către Achizitor a contractelor încheiate de către Executant cu subcontractanții nominalizaţi în ofertă sau declaraţi ulterior, astfel încât activitătile ce revin acestora, precum și sumele aferente prestaţiilor, să fie cuprinse în Contract devenind anexe ale acestuia. Ele trebuie sa cuprindă obligatoriu, însa fără a se limita: denumirea subcontractanților, reprezentanţii legali ai noilor subcontractanți, datele de contact, activitătile ce urmează a fi subcontractate, valoarea aferenta prestaţiilor, opţiunea de a fi plătiţi direct de către Achizitor opţiunea de cesionare a contractului în favoarea Achizitorului, dacă este cazul, în condițiile legii.

12.1.2. Executantul are dreptul de a înlocui/implica noi subcontractanți în perioada de execuţie a Contractului, cu condiţia ca schimbarea să nu reprezinte o modificare substanţială a acestuia, în conformitate cu cele prevăzute expres de legislaţia în vigoare privind achiziţiile publice.

12.1.3 Executantul nu va avea dreptul de a înlocui/implica niciun subcontractant, în perioada de execuţie a contractului fără acordul prealabil al Achizitorului. Orice solicitare privind înlocuirea/implicarea de noi subcontractanți va fi înaintată de către Executant în vederea obţinerii acordului Achizitorului într-un termen rezonabil și care nu va putea fi mai mic de 15 zile înainte de momentul începerii activității de către noii subcontractanți.

12.1.4 În situația prevăzută la pct. 12.1.2, Executantul poate înlocui/implica subcontractanți în perioada de execuţie a contractului, în următoarele cazuri:

*a) înlocuirea subcontractantilor nominalizaţi în oferta şi ale căror activități au fost indicate în aceasta ca fiind realizate de subcontractanți;*

*b) declararea unor noi subcontractanți, ulterior semnării contractului, în condiţiile în care lucrările ce urmează a fi subcontractate au fost prevăzute în ofertă, fără a se indica iniţial opţiunea subcontractării acestora.*

*c) renunţarea de către subcontractanți*

*d) retragerea subcontractanților din contract de către Executant*.

12.1.5 În vederea obţinerii acordului Achizitorului, noii subcontractanți sunt obligaţi să prezinte:

*- o declaraţie pe proprie răspundere prin care își asumă prevederile caietului de sarcini, propunerea tehnică şi financiară depusă de către Executant la ofertă, pentru activitățile supuse subcontractării;*

*- contractele de subcontractare încheiate între Executant și noii subcontractanți ce vor cuprinde obligatoriu și fără a se limita la acestea, informaţii cu privire la activitățile ce urmează a fi subcontractate, datele de contact și reprezentanţii legali, valoarea aferentă activității ce va face obiectul contractului, opţiunea de a fi plătiţi direct de către Achizitor, dacă este cazul;*

*- certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică.*

12.1.6 Dispoziţiile privind înlocuirea/implicarea de noi subcontractanți nu diminuează în nici o situație răspunderea Executantului în ceea ce priveşte modul de îndeplinire a Contractului.

12.1.7 În vederea finalizării Contractului, Achizitorul poate solicita, în condiţiile legislației achizițiilor, iar Executantul se obligă să cesioneze în favoarea Achizitorului, contractele încheiate cu subcontractanții acestuia, Executantul obligându-se totodată să introducă în contractele sale cu subcontractorii clauze în acest sens. Într-o asemenea situație Contractul va fi continuat de subcontractanți. Dispoziţiile privind cesiunea contractului de subcontractare nu diminuează în nici o situație raspunderea Executantului față de Achizitor în ceea ce priveşte modul de îndeplinire a Contractului.

12.1.8 Achizitorul poate proceda la rezilierea unilaterală a contractului, fară efectuarea vreunei alte formalităţi şi fără intervenţia instanţei de judecată, în situaţia în care Executantul subcontractează/cesionează cu încălcarea prevederilor legislaţiei în vigoare, drepturile şi obligaţiile sale.

*12.2. Plata directă către subcontractanți*

12.2.1 Achizitorul poate efectua plaţi corespunzătoare părții/părților din Contract îndeplinite de către subcontractanți dacă aceştia și-au exprimat în mod expres această opţiune, conform dispozițiior legale aplicabile privind achiziţiile publice.

12.2.2. În aplicarea prevederilor pct. 12.2.1 subcontractanții își vor exprima la momentul nominalizării lor în ofertă și oricum nu mai târziu de data încheierii Contractului, sau la momentul introducerii acestora în Contract, după caz, opţiunea de a fi plătiți direct de către Achizitor.

12.2.3 Achizitorul efectuează plăţile directe către subcontractanții agreaţi doar atunci când prestația acestora este confirmată prin documente agreate de toate cele 3 părți, respectiv Achizitor, Executant și subcontractant sau de Achizitor și subcontractant atunci când, în mod nejustificat, Executantul blochează confirmarea executării obligaţiilor asumate de subcontractant.

12.2.4 În aplicarea prevederilor pct. 12.1.7 Acordul părtilor se poate materializa prin încheierea unui act adiţional la contract între Achizitor, Executant și Subcontractant atunci când contractul de subcontractare este cesionat Achizitorului.

***13. Terţul Sustinator***

13.1 Prezentul contract reprezintă și contract de cesiune a drepturilor litigioase ce rezultă din încălcarea obligaţiilor ce îi revin terțului susținător în baza angajamentului ferm, anexa la prezentul contract. Cu titlu de garanţie, prin semnarea prezentului contract, Executantul consimte că Achizitorul se poate substitui în toate drepturile sale, rezultate în urma încheierii angajamentului ferm, putând urmări orice pretenție la daune pe care acesta ar putea să o aibă împotriva terțului susținător pentru nerespectarea obligaţiilor asumate de către acesta. In cazul in care Antreprenorul intampina dificultati sau este in imposibilitatea derularii contractului pentru partea de contract pentru care a primit sustinere din partea tertului sustinator, acesta are obligatia de a notifica Beneficiarul, in scris, in termen de 15 zile de la data la care constata acest fapt.

13.2 In cazul in care Antreprenorul nu notifica Beneficiarul cu privire la faptul ca intampina dificultati sau se afla in imposibilitatea derularii contractului, Beneficiarul are dreptul de a stabili daca Antreprenorul intampina dificultati sau se afla in imposibilitatea derularii contractului pentru partea de contract pentru care a primit sustinere din partea tertului.

13.3 Beneficiarul are dreptul de a notifica tertul sustinator cu privire la faptul ca Antreprenorul intampina dificultati sau este in imposibilitatea derularii contractului pentru partea de contract pentru care a primit sustinere din partea tertului sustinator si ca tertul este chemat sa duca la indeplinire contractul sau acea parte a contractului ce face obiectul Angajamentului ferm de sustinere.

13.4 In cazul in care Executantul intampina dificultati sau este in imposibilitatea derularii contractului pentru partea de contract pentru care a primit sustinere din partea tertului sustinator, tertul sustinator se obliga sa asigure indeplinirea completa si reglementara a obligatiilor contractuale prin implicarea sa directa pentru acea parte a Contractului pentru care Executantul a primit sustinere din partea tertului sustinator. Înlocuirea Executantului iniţial cu terțul susținător, nu reprezintă o modificare substanţiala a contractului în cursul perioadei sale de valabilitate și se va efectua prin semnarea unui act adiţional la contract și fără organizarea unei alte proceduri de atribuire. In acest sens, Beneficiarul, tertul sustinator si/sau Antreprenorul, pot incheia un Act Aditional la Contract sau o intelegere scrisa prin care acestea convin, fara a fi limitative, urmatoarele:

- tertul sustinator va duce la indeplinire contractul sau acea parte a contractului ce face obiectul Angajamentului ferm de sustinere si

- prevederile contractului incheiat intre Executant si Beneficiar vor deveni aplicabile tertului sustinator.

13.5 Tertul sustinator are obligatia de a se mobiliza in termen de 7 de zile de la data semnarii Actului Aditional la Contract sau al intelegerii scrise in forma autentica si de a prelua si a duce la indeplinire contractul sau acea parte a contractului ce face obiectul Angajamentului ferm de sustinere. Astfel, prevederile clauzei 35. [Asigurari] si ale clauzei 14. [Garantia de Buna Executie] din prezentul contract devin aplicabile si Tertului sustinator.

13.6 Executantul şi terţul/terţii susţinător/susţinători au obligatia de a răspunde în mod solidar pentru executarea contractului de achiziţie publică.

13.7 Beneficiarul va urmari orice pretentie la daune pe care Executantul ar putea sa o aiba impotriva tertului sustinator pentru nerespectarea obligatiilor asumate prin angajamentul ferm de sustinere. Tertul sustinator raspunde pentru prejudiciile cauzate Beneficiarului ca urmare a nerespectarii obligatiilor prevazute in angajamentul ferm de sustinere, acesta din urma avand posibilitatea de actiune directa impotriva tertului sustinator.

In cazul in care executantul se afla in imposibilitatea derularii contractului si Beneficiarul solicita tertului sustinator indeplinirea obligatiilor contractuale asumate de catre Executant, iar tertul sustinator nu si le indeplineste, atunci orice pretentie la daune pe care executantul o va avea impotriva tertului sustinator pentru nerespectarea obligatiilor asumate prin angajamentul ferm de sustinere va fi cesionata de catre Executant catre Beneficiar cu titlu de garantie.

13.8 În cazul în care terţul/terţii susţinător/susţinători nu isi indeplineste/esc obligatiile prevazute in angajamentul de sustinere acordat executantului, Beneficiarul are dreptul de a solicita direct de la acestia, despagubiri reprezentand contravaloarea obligaţiilor asumate.

**14. Garanţia de bună execuţie**

14.1 Executantul va furniza Achizitorului, în termenul stabilit la art.39 alin.(3) din HG 395/2016 republicata de la data semnării contractului, o Garanţie de Bună Execuţie constituită conform legii, pentru realizarea corespunzătoare a Contractului.

14.2 Cuantumul Garanţiei de Bună Execuţie a contractului reprezintă 1% din prețul contractului fără TVA şi se va constitui în conformitate cu în conformitate cu Articolul 154 din Legea 98/2016 cu modificarile si competarile ulterioare.

14.3 În cazul în care pe parcursul executării contractului, se suplimentează valoarea acestuia, executantul are obligaţia de a completa garanţia de bună execuţie în corelaţie cu noua valoare a contractului de achiziţie publică.

14.4 Executantul se va asigura că Garanţia de Bună Execuţie este valabilă şi în vigoare până la finalizarea Lucrărilor de către acesta şi remedierea oricăror defecte. Dacă termenii Garanţiei de Bună Execuţie specifică data de expirare a acesteia, iar Executantul nu este îndreptăţit să obţină Procesul verbal de recepție finală cu 28 de zile înainte de data de expirare a garanţiei, executantul va prelungi valabilitatea Garanţiei de Bună Execuţie până când Lucrările vor fi terminate şi toate defectele remediate.

14.5 Achizitorul va executa Garanţia de Bună Execuţie, în eventualitatea în care:

1. *Executantul nu reuşeşte să prelungească valabilitatea Garanţiei de Bună Execuţie, aşa cum este prevăzut la pct. 14.4, situaţie în care Achizitorul poate revendica întreaga valoare a Garanţiei de Bună Execuţie;*
2. *Executantul nu reuşeşte să remedieze un defect în termenul prevăzut în Caietul de sarcini/instrucţiune/procese-verbale/note de constatare;*
3. *oricând pe parcursul îndeplinirii Contractului, în limita prejudiciului creat, în cazul în care Executantul nu îşi îndeplineşte, îndeplinește cu întârziere sau nu îndeplinește corespunzător oricare dintre obligaţiile asumate prin Contract.*

14.6 Anterior emiterii unei pretenţii asupra Garanţiei de Bună Execuţie, Achizitorul are obligaţia de a notifica atât Executantului cât şi emitentului instrumentului de garantare pretenţia sa, precizând obligaţiile care nu au fost respectate şi modul de calcul al prejudiciului;

14.7 În situaţia executării garanţiei de bună execuţie, parţial sau total, Executantul are obligaţia de a reîntregi garanţia în cauză raportat la restul rămas de executat, în termen de 5 zile lucrătoare de la data notificării emise de către Achizitor.

14.8 Achizitorul se obligă să restituie garanţia de bună execuţie in conformitate cu prevederile Art. 1542 din Legea 98/2016 cu modificarile si completarile ulterioare:

*3) În cazul contractelor de servicii de proiectare, autoritatea contractantă are obligaţia de a elibera/restitui garanţia de bună execuţie, după cum urmează:*

*a) valoarea garanţiei de bună execuţie aferente studiilor de prefezabilitate şi/sau fezabilitate, în termen de 14 zile de la data predării şi însuşirii/aprobării documentaţiei tehnico-economice respective sau de la data finalizării tuturor obligaţiilor contractului de servicii, dacă nu a ridicat până la acea dată pretenţii asupra ei;*

*b) valoarea garanţiei de bună execuţie aferente proiectului tehnic şi/sau detaliilor de execuţie, în termen de 14 zile de la data încheierii procesului-verbal de recepţie la terminarea lucrărilor executate în baza proiectului respectiv, dacă nu a ridicat până la acea dată pretenţii asupra ei, dar nu mai târziu de 3 ani de la predarea respectivelor documentaţii tehnice, în cazul în care autoritatea contractantă nu a atribuit în această perioadă contractul de lucrări în cauză.*

*(5) În cazul contractelor de lucrări, autoritatea contractantă are obligaţia de a elibera/restitui garanţia de bună execuţie după cum urmează:*

*a) 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat până la acea dată pretenţii asupra ei, iar riscul pentru vicii ascunse este minim;*

*b) restul de 30% din valoarea garanţiei, la expirarea perioadei de garanţie a lucrărilor executate, pe baza procesuluiverbal de recepţie finală*

14.9 Procesele-verbale de recepţie finală pot fi întocmite şi pentru părţi din lucrare, dacă acestea sunt distincte din punct de vedere fizic şi funcţional, în conformitate cu legislația în vigoare.

14.10 Garanţia lucrărilor este distinctă de garanţia de bună execuţie a contractului.

**15. Securitate și sănătatea în muncă**

15.1 Executantul va lua toate măsurile necesare pentru asigurarea securităţii şi sănătăţii Personalului propriu. Executantul se va asigura, în colaborare cu autorităţile sanitare și dacă legislatia incidentă în vigoare impune astfel de măsuri, că personalul medical, facilităţile de prim ajutor, infirmeria şi serviciul de ambulanţă sunt asigurate în permanenţă pe Şantier şi în încăperi de cazare ale personalului Executantul sau Achizitorului şi că se iau toate măsurile necesare pentru asigurarea asistenţei sociale, condiţiilor de igienă şi prevenirea epidemiilor.

15.2 Executantul va numi un responsabil cu securitatea muncii pe Şantier, care să răspundă de respectarea cerințelor de securitate și sănătate în muncă pentru prevenirea accidentelor. Această persoană va fi calificată pentru o astfel de activitate şi va avea autoritatea de a emite instrucţiuni şi a dispune măsuri de prevenire a accidentelor. Pe parcursul execuţiei Lucrărilor, Executantul va asigura toate facilităţile necesare acestei persoane pentru exercitarea responsabilităţii şi autorităţii sale.

15.3 Executantul poartă răspunderea în cazul producerii evenimentelor generate sau produse de echipamentele tehnice (utilaje, instalaţii etc.), procedee tehnologice utilizate de către lucrătorii săi şi cei aparţinând societăţilor care desfăşoară activităţi pentru acesta (subcontractanţi), în conformitate cu prevederile Legii securităţii şi sănătăţii în muncă nr. 319/2006, a Normelor metodologice de aplicare a Legii nr. 319/2006, aprobate prin H.G. nr. 1425/2006, și a legislației din domeniul securității și sănătății în muncă aplicabilă, precum şi orice modificare legislativă apărută pe timpul desfăşurării contractului.

15.4 În cazul producerii unui eveniment vor fi respectate prevederile legale din domeniul securității și sănătății în muncă privind comunicarea cercetarea și înregistrarea  evenimentelor.

15.5. Executantul va transmite, urgent, Achizitorului, detalii referitoare la producerea evenimentului. Executantul va păstra un registru şi va întocmi rapoarte referitoare la securitatea și sănătatea și asistența socială acordată lucrătorilor precum și la daunele aduse proprietăţii.

15.6 Executantul se obligă să respecte prevederile Legii securităţii şi sănătăţii în muncă nr.319/2006, ale H.G. nr. 1425/2006 pentru aprobarea Normelor metodologice de aplicare a prevederilor Legii securităţii şi sănătăţii în muncă nr. 319/2006 precum si prevederile H.G. nr. 300/2006 privind cerinţele minime de securitate şi sănătate pentru şantierele temporare sau mobile precum și a legislației din domeniul securității și sănătății în muncă aplicabilă.

**16. Riscurile contractului**

16.1 Părţile au dreptul de a modifica prin act adiţional durata de execuţie a contractului în sensul majorării acesteia cu o perioadă egală cu cea în care au operat cauzele de risc contractual, în situaţia apariţiei uneia din următoarele situaţii enumerate mai jos :

1. *utilizarea sau ocuparea de către Achizitor a oricărei părţi a Lucrărilor, cu excepţia celor specificate în Contract;*
2. *obstacole sau condiţii fizice, condiţiile climatice întâmpinate pe Şantier în timpul execuţiei Lucrărilor, care nu puteau fi prevăzute de către un Executant cu suficientă experienţă şi pe care acesta le-a notificat imediat Achizitorului;*
3. *orice schimbare adusă legii aplicabile Contractului după data depunerii ofertei Executantului aşa cum este specificat în Contract;*
4. *lipsa fondurilor necesare executării prezentului contract din motive neimputabile Achizitorului.*
5. **Durata de Execuţie**

17.1 Execuţia Lucrărilor

Executantul va începe proiectarea de la *Data de începere a proiectării* și execuţia de la *Data de începere a lucrărilor,* va acţiona cu promptitudine şi fără întârziere şi va termina Lucrările în timpul afectat *Duratei de Execuţie.*

17.2 Emiterea Ordinului privind Data de începere a proiectării este condiționată de îndeplinirea cumulativă a următoarelor condiţii;

1. *constituirea garanţiei de bună execuţie a contractului;*
2. *semnarea procesului - verbal de predare - primire a amplasamentului liber de orice sarcini care împiedică realizarea obiectului prezentului contract.*

17.3 Emiterea Ordinului privind Data de începere a lucrărilor de execuţie este condiţionată de aprobarea proiectului şi de obţinerea autorizaţiei de construire.

17.4 Durata de execuţie a lucrărilor, începe de la Data emiterii ordinului de începere a executiei lucrărilor și este de 12 luni.

**18. Graficul general de realizare a investiției**

18.1. Executarea Lucrărilor de proiectare și execuţie se va face în succesiunea și termenele stabilite prin Graficul general de realizare a investiției alcătuit în ordinea tehnologică de execuţie.

18.2 Verificarea îndeplinirii obligaţiilor contractuale de către Executant, sub aspectul încadrarii în termenele de execuţie, se va face prin raportarea stadiului de fapt a Lucrărilor la conținutul Graficului general de realizare a investiției.

18.3 În cazul în care Achizitorul constată pe parcurs că desfăşurarea Lucrărilor nu concordă cu graficul general de realizare a investiției din motive neimputabile Executantului, la cererea Achizitorului, Executantul va prezenta un grafic revizuit, în vederea terminării Lucrărilor așa cum sunt prevăzute în contract. Graficul revizuit nu îl va scuti pe Executant de nici una dintre îndatoririle asumate prin contract sau de aplicarea penalităților.

**19. Prelungirea Duratei de Execuţie**

19.1 Executantul are dreptul la prelungirea Duratei de Execuţie în condiţiile art. 24 din prezentele condiții contractuale.

1. **Întârzierea Execuţiei Lucrărilor**

20.1 Toate lucrările contractate vor fi finalizate de Executant și recepţionate de Achizitor în cadrul termenului convenit de părți potrivit art. 17, sub sancţiunea aplicării unor penalități de întârziere în cuantum de:

*a) 0,06%/zi din valoarea serviciilor de proiectare, pentru nerespectarea termenului de predare a proiectului în vederea verificării și aprobării de către Achizitor;*

*Perceperea penalităţilor de întârziere aferente depăşirii termenului de predare a proiectului în vederea aprobării Achizitorului sunt lipsite de relevantă în privinţa duratei de execuţie și a datei de finalizare a tuturor lucrărilor, astfel că orice întârzieri față de termenul final de execuție a lucrărilor de construcții privind obiectivul de investiții vor atrage perceperea de penalități de întârziere aferente execuţiei lucrărilor.*

*b) 0,06%/zi din valoarea restului de executat, în situația epuizării Duratei de execuţie, pentru fiecare zi de întârziere, de la data scadenței obligaţiei Executantului și până la data îndeplinirii efective a obligaţiei de finalizare a lucrărilor contractate.*

20.2 Executantul este de drept în întârziere începând cu ziua următoare scadenței, fără punere formală în întarziere sau efectuarea vreunei alte formalități.

20.3 Plata sumelor datorate de către Achizitor se efectuează după achitarea de către Executant a sumelor datorate.

20.4 Executantul nu datorează penalități de întârziere atunci când întârzierile sunt urmare a lipsei amplasamentului, datorate culpei Achizitorului. În această ipoteză termenul de execuţie ce curge împotriva Executantului va fi prelungit cu durata acestui impediment, constatat în scris de către părți prin reprezentanţii lor împuterniciți în acest sens, prin încheierea unui Act Adiţional la Contract.

20.5 Aceste penalităţi nu vor exonera Executantul de obligaţia de a termina Lucrările sau de alte sarcini, obligaţii sau responsabilităţi pe care le are conform prevederilor Contractului.

20.6 Lucrările trebuie să se deruleze conform Graficului general de realizare a investiției.

20.7 Întârzierea Lucrărilor va fi acceptată în următoarele cazuri:

*a) condiţiile climaterice extrem de nefavorabile, precum și temperaturi care, potrivit normelor, normativelor şi agrementelor tehnice, nu permit punerea în execuţie a unor materiale sau procedee tehnice;*

*b) în cazul în care Achizitorul nu beneficiază de finanţare din motive neimputabile lui; Achizitorul va aduce la cunostința Executantului această situaţie în termen de 30 zile lucrătoare de la data la care a luat cunoştinţa despre aceasta;*

*c) intervenția unei situații ce poate determina imposibilitatea temporară a Executantului de executare a obligaţiilor contractuale, cu obligația Executantului de informare promptă, a Achizitorului.*

*d) Lipsa informării și aprobarii Achizitorului face inopozabilă acestuia dispoziţia sau decizia dirigintelui de şantier sau a Executantului de sistare temporară, integrală sau parţială, a lucrărilor, cu consecinţa exercitării de către Achizitor a dreptului de a refuza prelungirea Duratei de Execuţie a lucrărilor contractate.*

**21. Recepţia lucrărilor de execuţie**

*21.1 Terminarea lucrărilor*

21.1.1 Totalitatea lucrărilor sau, dacă este cazul, oricare parte din acestea, prevăzute a fi finalizate într-un termen stabilit prin graficul de îndeplinire a contractului, trebuie finalizat în termenul convenit de părţi, termen care curge împotriva Executantului de la data precizata în Ordinul de începere a lucrărilor.

*21.2 Înştiinţarea de Recepţie*

21.2.1 Executantul are obligaţia de a notifica în scris achizitorul cu privire la îndeplinirea condiţiilor de recepţie, solicitând acestuia convocarea comisiei de recepţie conform H.G. nr. 273/1994 privind aprobarea Regulamentului de recepţie a lucrărilor de construcţii şi instalaţii aferente acestora, cu modificările și completările ulterioare.

21.2.2 În cazul în care Achizitorul constată că sunt defecte sau neconformități față de proiect, standarde și reglementări tehnice în vigoare, acestea vor fi consemnate într-un proces verbal şi notificate Executantului, stabilindu-se şi termenele pentru remediere şi finalizare, sub sancțiunea perceperii de penalități în condițiile art. 20 din prezentele condiții contractuale.

21.2.3 Comisia de recepţie are obligaţia de a constata executarea completă a tuturor lucrărilor prevăzute în prezentul contract, prin corelarea prevederilor acestuia cu documentaţia de execuţie şi cu reglementările specifice, cu respectarea exigenţelor prevăzute de lege. În funcţie de constatările făcute, Achizitorul are dreptul de a aprobasau de a respinge recepţia.

21.2.4 Achizitorul va proceda la recepţia lucrărilor potrivit legilor în vigoare şi va înştiinţa Executantulu de decizia sa de a recepţiona lucrările transmiţând acestuia o copie a Procesului Verbal de Recepţie la terminarea Lucrărilor.

21.2.5 Executantul va finaliza cu promptitudine lucrările neterminate sau necorespunzătoare din punct de vedere calitativ indicate de Comisia de recepţie şi va elibera Şantierul.

21.3 Recepţia finală va fi efectuată conform prevederilor legale, după expirarea perioadei de garanţie.

**22. Remedierea Defectelor**

22.1 În orice moment înainte de expirarea perioadei stabilite la art.14 din prezentele condiții contractuale, Achizitorul poate să înştiinţeze Executantul cu privire la orice defecte, fie ele aparente sau ascunse, sau lucrări nefinalizate.

22.2 Executantul va remedia, fără costuri suplimentare pentru Achizitor, orice defecte datorate faptului că Materialele, Echipamentele sau calitatea execuţiei nu sunt în conformitate cu prevederile Contractului.

22.1.3 Neremedierea defectelor sau nefinalizarea lucrărilor în cadrul termenului stabilit prin notificarea Achizitorului va îndreptăţi Achizitorul să efectueze toate lucrările necesare, pe cheltuiala Executantului.

22.1.4 Remedierea defectelor calitative apărute din vina Executantului, atât în perioada de execuţie, cât şi în perioada de garanţie stabilită potrivit legii se face pe cheltuiala acestuia.

**23. Desfacerea şi Testarea**

23.1 Achizitorul înştiinţează Executantul cu privire la desfacerea şi/sau testarea oricărei lucrări. Probele și testele necesare dar neprevăzute şi comandate de Achizitor pentru verificarea unor lucrări sau materiale puse în operă vor fi suportate de acesta din urmă numai în cazul în care după desfacerea/testarea lucrării nu se constată nicio culpă a Executantului. Executantul are obligaţia să asigure instrumentele, utilajele şi materialele necesare pentru verificarea, măsurarea şi testarea lucrărilor, conform normativelor în vigoare. Costul probelor, testelor şi încercărilor, inclusiv al manoperei aferente acestora, revine Executantului.

23.2 Executantul are obligaţia de a nu acoperi lucrările care devin ascunse, fără notificarea și aprobarea Achizitorului.

23.3. Executantul are obligaţia de a notifica Achizitorul, ori de câte ori astfel de lucrări sunt finalizate, pentru a fi examinate, testate şi măsurate. În caz contrar, Executantul are obligaţia de a dezveli orice parte sau părţi din lucrare, pe cheltuiala sa și la dispoziţia Achizitorului, şi de a reface această parte sau aceste părţi din lucrare, dacă este cazul.

**24. Modificări**

*24.1 Dreptul de a Modifica*

24.1.1 Modificarea contractului de achiziţie publică, în cursul perioadei sale de valabilitate, se face în condiţiile prevăzute de legislația achizițiilor publice, prin act adiţional la prezentul contract.

*24.2 Notificarea Promptă*

24.2.1 Fiecare Parte are obligaţia de a notifica cealaltă Parte de îndată ce are cunoştinţă de existenţa unor circumstanţe care pot întârzia sau împiedica execuţia Lucrărilor.

**25. Preţul Contractului şi Plata**

*25.1 Plata avansului*

Nu se acorda avans.

*25.2 Evaluarea Lucrărilor*

Lucrările vor fi evaluate aşa cum este prevăzut în Propunerea financiară, iar modificările vor fi evaluate în condiţiile respectării prevederilor art. 24.

*25.3.* Lucrările executate trebuie să fie dovedite prin documente însuşite şi confirmate de către dirigintele de şantier/reprezentant şi prin situaţii intermediare de lucrări, verificate, însuşite şi confirmate de către Achizitor. Situațiile intermediare de lucrări vor sta la baza întocmirii situațiilor intermediare de plată.

25.4. Situaţiile de plată se confirmă de către reprezentantul Achizitorului în termen de 7 zile lucrătoare de la înregistrarea acestora la sediul Achizitorului. Situatiile de plata se vor face pe baza listelor de cantitati real executate, utilizand preturile unitare ofertate, in urma intocmirii proiectului tehnic) in Formularul F3, respectiv F4. Situatiile de plata vor fi insotite de urmatoarele documente:

- atasamente continand calculul matematic pentru cantitatile executate

- documente ce atesta calitatea lucrarilor execuatae ( in conformitate cu PCCVI si Planul de control pe Faze determinate)

- documente ce atesta cantitatea si calitatea materialelor utilizate in executia lucrarilor, trasabilitatea : avize de insotire a marfii, rapoarte in incercari si verificari, certificate de calitate, certificate de conformitate, agremente tehnice, carti tehnice si instructiuni de utilizare si garantie pentru dotari si echipamente cu montaj.

25.5. Plăţile parţiale trebuie să fie făcute, la cererea executantului, la valoarea lucrărilor executate conform contractului şi în cel mai scurt timp posibil. Lucrările executate trebuie să fie dovedite ca atare printr-o situaţie de lucrări provizorii, întocmită astfel încât să asigure o rapidă şi sigură verificare a lor. Plăţile parţiale se efectuează, prin virament bancar, de regulă, la intervale lunare, dar nu influenţează responsabilitatea şi garanţia de bună execuţie a executantului; ele nu se consideră, de către achizitor, ca recepţie a lucrărilor executate. Achizitorul are obligaţia de a efectua plata către Contractant conform facturii, emise pe baza situaţiei de lucrări confirmată de către Achizitor în termen de 60 de zile de la includerea facturii în cererea de transfer.

Plata facturii finale se va face după verificarea şi acceptarea situaţiei finale de lucrări, de către Achizitor, în termen de 60 de zile de la includerea facturii în cererea de transfer.

25.6 În situația în care o parte din suma solicitată prin situațiile de lucrări sau prin situația finală de lucrări face obiectul unui diferend între părtile contractante, asupra căruia nu s-a putut conveni amiabil și, pe cale de consecinţă, una dintre părți a dedus litigiul spre soluţionare instanţelor de judecată competente, Achizitorul va achita sumele ce exced obiectului litigiului.

25.7 În ipoteza în care părţile au soluționat amiabil diferendul privind sume parţiale din situațiile de lucrări, Achizitorul va efectua plata acestor sume în termen de 30 zile de la data primirii facturii, emisă de către Executant în temeiul încheierii acordului amiabil.

**26. Actualizare /Ajustarea Preţului Contractului.**

Pretul contractului este ferm. Nu se actualizeaza.

**27. Modificări ale Contractului**

27.1 Orice Modificare va fi aprobată printr-un Ordin Administrativ sau printr-un act adiţional la Contract. Orice Modificare a Contractului va fi aprobată doar prin act adiţional la Contract. Doar Modificările nesubstanţiale în sensul Legii în domeniul achiziţiilor publice pot fi aprobate printr-un Ordin Administrativ. Executantul nu va efectua nicio modificare a Lucrărilor Permanente sau a Lucrărilor Provizorii proiectate de către Achizitor înainte ca Modificarea aferentă să fie aprobată.

27.2 În cazul în care, ca urmare a aprobării unei Modificări nesubstanţiale în sensul Legii în domeniul achiziţiilor publice, este necesară încheierea unui act adiţional la Contract al cărui singurul scop este de a mări Preţul Contractului astfel încât plăţile aferente să poată fi efectuate, Achizitorul va transmite Executantului actul adiţional şi Executantul îl va returna, semnat, Achizitorului în termen de 10 zile de la transmitere. Semnarea unui asemenea act adiţional de către Executant nu va prejudicia orice alt drept al Achizitorului. În cazul în care Executantul nu returnează un asemenea act adiţional semnat în termen de 10 zile de la transmitere de către Achizitor, Executantul este decăzut din dreptul de a beneficia de orice plată suplimentară pe care aplicarea directă a prevederilor Contractului sau aprobarea Modificării nesubstanţiale în sensul Legii în domeniul achiziţiilor publice ar fi putut să o genereze.

27.3 Oricând înainte de aprobarea Recepţiei la Terminarea Lucrărilor Achizitorul poate aproba prin Ordin Administrativ o Modificare pentru orice parte a Lucrărilor, cu condiţia ca această Modificare să fie nesubstanţială în sensul Legii în domeniul achiziţiilor publice. O asemenea Modificare poate include lucrări suplimentare necesare sau benefice pentru execuţia şi terminarea corespunzătoare a Lucrărilor sau pentru funcţionarea Lucrărilor, omisiuni, substituiri, modificări ale calităţii, cantităţii, formei, caracterului, tipului, poziţiei, dimensiunii, cotelor sau traseului, modificări ale secvenţei lucrărilor, metodei de lucru, specificaţiilor tehnice sau Programului de Execuţie a Lucrărilor. Procedura de elaborare şi aprobare a Ordinului Administrativ de Modificare va fi conformă cu prevederile prezentei clauze.

27.4 Majorarea sau reducerea unei cantităţi de lucrări din Lista de Cantităţi, atunci când o astfel de majorare sau reducere este rezultatul măsurării directe a lucrarilor in situ este considerată aplicarea directă a prevederilor Contractului conform celor prevăzute la subclauza 27.2. Pentru evitarea oricărui dubiu, o majorare sau reducere a unei cantităţi din Lista de Cantităţi ca urmare a modificării Specificaţiilor sau a Pieselor Desenate nu este rezultatul măsurării, ci al unei Modificări.

27.5 Înainte de emiterea unui Ordin Administrativ de Modificare, Achizitorul va notifica Executantul cu privire la natura şi forma Modificării considerate. Executantul, în termenul prevăzut în notificarea Achizitorului, va transmite Achizitorului o propunere scrisă ce va conţine, în raport cu această modificare: (a) o descriere a activităţilor ce vor fi implementate sau a măsurilor ce vor fi luate şi a programului de execuţie aferent; (b) orice ajustare necesară a Duratei de Execuţie sau a oricăror obligaţii ale Executantului rezultate din acest Contract; şi (c) orice ajustare a Valorii Contractului, conform regulilor prevăzute în prezenta clauză.

27.6 Achizitorul, pentru toate Modificările considerate conform prezente clauze, va stabili preţurile în baza următoarelor principii: (a) când lucrarea considerată este similară şi executată în condiţii similare ca şi o lucrare evaluată în Lista de Cantităţi, va fi evaluată la preţurile incluse în aceasta, cu ajustările de rigoare; (b) când lucrarea nu este similară sau nu este executată în condiţii similare, preţul nou va fi evaluat în raport cu costul rezonabil de execuţie a lucrării la care se va adăuga un profit rezonabil şi cu preţurile relevante de piaţă (dacă există); (c) dacă natura sau cantităţile aferente unei Modificări sunt astfel încât evaluarea ei conform cu prevederile punctului (a) de mai sus nu ar fi rezonabilă, vor fi folosite prevederile punctului (b) de mai sus.

27.7 În procesul de elaborare a Ordinului Administrativ şi a Deciziilor sale aferente, Achizitorul va lua în considerare elementele de preţuri şi defalcările prezentate în propunerea transmisă de către Executant în conformitate cu prevederile subclauzei 27.6, dar nu va avea nicio obligaţie în raport cu acestea.

27.8. La primirea Ordinului Administrativ de Modificare, Executantul va pune în aplicare Modificarea fără întârziere, dar fără a prejudicia dreptul Executantului de a emite o notificare de dezacord cu privire la Decizia Achizitorului. Executantul nu va executa nicio lucrare fără o autorizaţie de construire valabilă (inclusiv, dacă este cazul, o nouă autorizaţie de construire pentru Lucrările modificate).

27.9 Propunere de Modificare iniţiată de către Executant: Executantul poate transmite oricând Achizitorului o propunere scrisă care (în opinia Executantului), dacă va fi aprobată, (i) va urgenta terminarea Lucrărilor, (ii) va reduce costul execuţiei, întreţinerii şi exploatării Lucrărilor, (iii) va îmbunătăţi eficienţa sau valoarea lucrărilor finalizate sau (iv) din alte considerente va fi în avantajul Achizitorului. Propunerea va fi elaborată pe cheltuiala Executantului şi va include elementele enumerate în subclauza 27.5, precum şi următoarele elemente, fără a fi în mod necesar limitate la acestea: (a) măsura în care propunerea corespunde sau nu cu prevederile Contractului; (b) măsura în care propunerea corespunde sau nu cu prevederile actului de reglementare în domeniul mediului; (c) măsura în care propunerea corespunde sau nu cu prevederile autorizaţiei de construire (dacă există). Orice document emis de Executant, altfel decât rezultând (1) dintr-o Modificare aprobată sau (2) dintr-o instrucţiune sau Decizie a Achizitorului, şi care, dacă ar fi implementat, ar rezulta într-o Modificare faţă de prevederile Contractului va fi considerat ca fiind o propunere emisă în conformitate cu prevederile prezentei subclauze. Orice propunere care ar constitui o Modificare substanţială în sensul Legii în domeniul achiziţiilor publice va fi respinsă. Executantul va fi pe deplin responsabil pentru orice propunere făcută potrivit acestei subclauze, inclusiv pentru perioadele necesare pentru elaborarea, revizuirea şi/sau aprobarea propunerii şi, dacă este cazul, obţinerea unui act de reglementare în domeniul mediului nou sau revizuit şi a unei autorizaţii de construire noi sau revizuite. Executantul nu va fi îndreptăţit la nicio prelungire a Duratei de Execuţie sau la plata unor costuri suplimentare. Dacă o propunere aprobată de Achizitor va include o modificare a proiectului unei părţi din Lucrările proiectate de către Achizitor şi dacă nu va fi convenit altfel de către Părţi, atunci Executantul va răspunde pentru proiectarea, prin proiectant, a acestei părţi a Lucrărilor; care se va inainta spre analiza şi consimţământul Achizitorului. O propunere făcută potrivit prevederilor prezentei subclauze va fi aprobată prin Ordin Administrativ de Modificare şi prevederile subclauzelor de la 27.6 la 27.8 se vor aplica în mod corespunzător.

27.10. Executantul va notifica Achizitorul cu privire la orice modificare a contului său bancar. Achizitorul va avea dreptul să se opună modificării contului bancar al Executantului în cazurile în care modificarea respectivă ar ridica dubii cu privire la beneficiarul real şi/sau din alte motive legate de combaterea spălării banilor şi finanţarea terorismului.

**28. Plăţi Intermediare**

28.1 Comunicarea acceptării exprese a situațiilor de lucrări obligă Executantul la emiterea și comunicarea facturii fiscale, condiţie a efectuării plăţii de către Achizitor.

28.2 Temeiul și faptul generator al obligaţiei Achizitorului de plată a contravalorii lucrărilor și materialelor cuprinse în situațiile de lucrări rezidă exclusiv în acceptarea expresă a situațiilor de lucrări, urmând ca niciun fel de alte probe, împrejurări sau înscrisuri încheiate în alte condiţii decât cele aici stipulate să nu aibă aptitudinea de a genera obligaţii de plată în sarcina Achizitorului sau să creeze vreo altă obligaţie în sarcina acestuia.

28.3 Termenul de plată curge de la data comunicării facturii fiscale, sub rezerva emiterii acesteia ca urmare a îndeplinirii procedurilor prealabile mai sus precizate (comunicarea formală a situațiilor de lucrări contrasemnate de dirigintele de şantier, urmată de acceptarea expresă a Achizitorului, în urma verificărilor efectuate), urmând ca niciun fel de alte facturi emise în alte condiţii decât cele aici stipulate sa nu creeze vreo obligaţie în sarcina Achizitorului.

28.4 Achizitorul are obligaţia de a efectua plata către Executant, cu respectarea prevederilor Legii nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, cu modificările şi completările ulterioare.

**29. Plata Finală**

29.1 Plata facturii finale se va face după verificarea şi acceptarea Situaţiei de plată definitive de către Achizitor, în termen de 60 zile, de la data primirii facturii, întocmită în temeiul Situației de plată acceptată.

1. **Neîndeplinirea Obligaţiilor**

*30.1. Neîndeplinirea Obligaţiilor de către Executant*

30.1.1 Dacă Executantul abandonează Lucrările, refuză sau nu reuşeşte să respecte instrucţiunile Achizitorului sau nu reuşeşte să ducă la îndeplinire obligaţiile asumate, Achizitorul va emite o notificare cu referire la acest articol, prin care să specifice obligaţiile neîndeplinite, acordând un termen de 10 zile pentru executarea obligației, fără a elimina dreptul achizitorului de a percepe penalități de întârziere conform art. 20. Dacă Executantul nu se conformează, Achizitorul consideră contractul reziliat de plin drept, fară nicio altă formalitate sau intervenţia vreunei instanțe, Executantul urmând să plătească penalitati și daune interese în cuantum egal cu valoarea neexecutată a contractului.

30.1.2 După reziliere, Executantul trebuie să predea amplasamentul în termen de 10 zile de la primirea notificării de reziliere şi să părăsească Şantierul, lăsând pe Şantier Materialele şi Echipamentele plătite de către Achizitor.

30.1.3 În situația rezilierii contractului ca urmare a neîndeplinirii prevederilor acestuia, Executantul datorează Achizitorului daune-interese în cuantum egal cu valoarea garanției de bună execuție, pe care Achizitorul o reține. În situația în care valoarea prejudiciului suferit de Achizitor este mai mare decât cuantumul garanției de bună execuție, Achizitorul solicită iar executantul este obligat să plătească diferența în termen de 30 zile de la primirea notificării Achizitorului. În orice situaţie, Achizitorul păstrează dreptul recuperării prejudiciului produs de Executant, în faţa instanţelor judecătoreşti competente.

*30.2 Neîndeplinirea Obligaţiilor de către Achizitor*

30.2.1 În cazul în care Achizitorul, din vina sa exclusivă, nu își onorează obligația de plată a facturii în termen de 28 zile de la expirarea perioadei convenite, Executantul are dreptul de a solicita plata dobânzii legale penalizatoare, aplicată la valoarea plății neefectuate, în conformitate cu prevederile art.8 din Legea nr.72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, dar nu mai mult decât valoarea contractului.

**31. Dizolvare, faliment**

31.1 La data la care Achizitorul ia cunoştinţă despre dizolvarea sau falimentul Executantului, prezentul contract se consideră încetat de drept fără îndeplinirea niciunei formalităţi. La aceeaşi dată, Achizitorul întreprinde toate măsurile necesare preluării Amplasamentului şi evaluării situaţiei Materialelor și Echipamentelor identificate în Şantier.

31.2 În cazul retragerii autorizaţiei de funcţionare a Executantului, contractul se consideră reziliat de drept fără îndeplinirea vreunei alte formalităţi. După reziliere, Executantul va preda amplasamentul în termen de 10 zile de la primirea comunicării de reziliere și va părăsi Şantierul, lăsând pe acesta, toate Materialele şi Echipamentele plătite de către Achizitor, specificate de către Achizitor în notificare, acestea urmând a fi utilizate până la terminarea lucrărilor. Executantul va plăti daune interese în valoare egală cu valoarea contractului neexecutat.

**32. Clauze specifice de încetare a contractului**

32.1 În situația modificării lucrărilor cu încălcarea prevederilor art. 24, Achizitorul are dreptul de a denunţa unilateral contractul de achiziții publice.

32.2 Fără a aduce atingere dispoziţiilor dreptului comun privind încetarea contractelor sau dreptului autorităţii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, Achizitorul are dreptul de a denunţa unilateral un contract de achiziţie publică în perioada de valabilitate a acestuia în una dintre următoarele situaţii:

*a) Executantul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire, conform legislației în vigoare;*

*b) Contractul nu ar fi trebuit să fie atribuit Executantului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.*

32.3 Contractul de achiziţie este reziliat de drept în situația în care ofertantul declarat câştigător cu care Achizitorul a încheiat contractul de achiziţie publică se angajează sau încheie orice alte înţelegeri privind prestarea de servicii, direct ori indirect, în scopul îndeplinirii contractului de achiziţie publică, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajaţi/foşti angajaţi ai autorităţii contractante sau ai furnizorului de servicii de achiziţie implicat în procedura de atribuire cu care autoritatea contractantă/furnizorul de servicii de achiziţie implicat în procedura de atribuire a încetat relaţiile contractuale ulterior atribuirii contractului de achiziţie publică, pe parcursul unei perioade de cel puţin 12 luni de la încheierea contractului.

32.4 Achizitorul poate rezilia Contractul cu efecte depline (de jure) după acordarea unui preaviz de 15 (cincisprezece) zile Executantului, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându-se la acestea:

*a) Executantul nu execută Contractul în conformitate cu obligaţiile asumate (incluzând, fără a se limita la acestea, executarea necorespunzătoare, executarea cu întârziere, executarea parţială/incompletă etc);*

*b) Executantul refuză sau omite să aducă la îndeplinire instrucțiunile emise de către Achizitor ori refuză să răspundă solicitărilor acestuia;*

*c) Executantul cesionează obligaţiile rezultate din Contract ori subcontractează cu nerespectarea prevederilor prezentului Contract;*

*d) Executantul şi/sau Reprezentanţii săi legali au fost condamnaţi pentru o infracţiune în legătură cu exercitarea profesiei printr-o Hotărâre Judecătorească definitivă;*

*e) Executantul se află în culpă profesională gravă ce poate fi dovedită și justificată prin orice mijloc de probă de către Achizitor;*

*f) Împotriva Executantului şi/sau Reprezentanţilor săi legali a fost pronunţată o Hotărâre având autoritate de lucru judecat cu privire la fraudă, corupţie, implicarea într-o organizaţie criminală sau orice altă activitate ilegală în dauna intereselor naționale sau intereselor financiare ale Uniunii Europene;*

*g) Executantul nu furnizează garanţiile sau asigurările solicitate prin prezentul Contract, sau persoana care furnizează Garanţia sau asigurarea nu este în măsură să îşi îndeplinească angajamentele;*

*h) Executantul şi/sau reprezentanţii acestuia dau sau se oferă să dea (direct sau indirect) unei persoane orice fel de mită, dar, favor, comision sau alte lucruri de valoare ca stimulent sau recompensă pentru:*

*- a acţiona sau a înceta să acţioneze în legătură cu Contractul;*

*- a favoriza sau nu, a defavoriza sau nu, oricare persoană care are legătură cu Contractul;*

*- sau dacă oricare din membrii personalului Executantul, agenţi sau Subcontractanţi dau sau se oferă să dea (direct sau indirect), unei persoane, stimulente sau recompense, în modul descris în acest paragraf.*

*i) În cadrul unei alte proceduri de achiziţie sau procedură de acordare a unei finanţări din bugetul CE, Executantul a fost declarat culpabil de încălcarea gravă a Contractului ca rezultat al neexecutării obligaţiilor Contractuale;*

*j) Pentru nerespectarea obligațiilor privind conflictul de interese;*

*k) În oricare dintre situaţiile pentru care în mod expres este prevăzut în Contract dreptul Achizitorului de a solicita rezilierea.*

*l) Are loc orice modificare organizaţională care implică o schimbare cu privire la personalitatea juridică, natura sau controlul Executantul, cu excepţia situaţiei în care asemenea modificări sunt înregistrate într-un Act Adiţional la prezentul Contract;*

*m) Apariţia oricărei alte incapacităţi legale care să împiedice executarea Contractului, inclusiv întreruperea finanţării din motive neimputabile Achizitorului;*

32.5 În cazul producerii/ apariției oricăruia din evenimentele sau circumstanţele precizate la pct. 32.4 lit.a) – m) Achizitorul, la împlinirea termenului de 15 (cincisprezece) zile, are dreptul să rezilieze Contractul, rezilierea operând de plin drept fără nicio altă notificare prealabilă, fără încuviinţarea vreunei instanţe judecătoreşti şi/sau arbitrale şi fără a mai fi necesară îndeplinirea vreunei alte formalităţi şi, după caz, să evacueze Executantul din locaţia Achizitorului. La rezilierea contractului, Achizitorul are dreptul la despăgubiri cu titlu de daune-interese compensatorii.

32.6 Dacă, înainte de expirarea termenului de preaviz, Executantul remediază situaţiile invocate de către Achizitor ca motiv al rezilierii, înştiinţarea încetează să aibă efect, iar Achizitorul nu va mai fi îndreptăţit să rezilieze Contractul, sub condiţia ca situaţia de încălcare a obligaţiilor Contractuale generată de Executant să nu pericliteze finalizarea în bune condiţii şi la timp a Contractului, caz în care, pe lângă dreptul de a cere rezilierea, Achizitorul va fi îndreptăţit şi la plata de daune-interese.

32.7 În perioada de preaviz susmenţionată Executantul este considerat, de drept, în întârziere, acesta fiind obligat la plata de penalităţi.

32.8 Încetarea prezentului Contract nu va avea niciun efect asupra obligaţiilor deja scadente între părţile Contractante.

32.9 Prevederile prezentelor clauze nu înlătură răspunderea părţii care, în mod culpabil, a cauzat încetarea Contractului.

**33. Responsabilitatea Executantului faţă de Lucrări**

34.1 Executantul îşi va asuma întreaga responsabilitate pentru paza şi protecţia tuturor Lucrărilor, Materialelor şi Echipamentelor din Şantier pe toată perioada de execuţie a lucrărilor până la data admiterii Recepţiei la Terminarea Lucrărilor. După această dată responsabilitatea va fi transferată Achizitorului.

**34. Forţa Majoră**

34.1 Dacă o Parte este sau va fi împiedicată prin Forţa Majoră să îşi îndeplinească oricare din obligaţiile sale, Partea afectată va notifica cealaltă Parte în termen de 3 zile de la data constatării intervenţiei acestor împrejurări și va lua toate măsurile care se impun în vederea înlăturării sau limitării consecinţelor sau prejudiciilor produse celeilalte părți. Dacă este necesar, Executantul va suspenda execuţia Lucrărilor şi, în măsura în care, în prealabil, s-a convenit astfel cu Achizitorul, va retrage Utilajele Executantului de pe Şantier.

34.2 Forţa majoră exonerează părţile contractante de îndeplinirea obligaţiilor contractuale asumate, pe toată perioada în care acţionează, sub rezerva constatarii ei potrivit legii.

34.3 Forţa majora nu aduce atingere drepturilor și obligaţiilor părtilor pentru lucrările executate anterior intervenţiei împrejurărilor ce justifică suspendarea executării contractului.

34.4 Dacă această situaţie continuă timp de 30 de zile, oricare dintre Părţi va putea să transmită o notificare de reziliere a Contractului care va produce efecte în termen de 5 zile de la data primirii notificării. După rezilierea Contractului, Executantul va fi îndreptăţit la plata sumei rămase neachitate din valoarea Lucrărilor executate, a Materialelor şi Echipamentelor livrate pe Şantier.

**35. Asigurări**

35.1 (1) înainte de începerea Lucrărilor, Executantul va face şi va menţine în vigoare, pana la data admiterii, fără obiecțiuni, a Procesului Verbal de Recepţie la Terminarea Lucrărilor o asigurare de răspundere civilă profesională care va acoperi riscul unei neglijențe profesionale în proiectarea Lucrărilor și a consecinței rezultate din executarea lucrărilor în conformitate cu proiectul neconform precum și a unei asigurări de răspundere civilă care va acoperi riscul aferent execuției neconforme a lucrărilor sau accidentelor, vătămărilor, neconformităților care pot apărea pe durata execuției lucrărilor.

1. înainte de începerea Lucrărilor, Executantul va face şi va menţine în vigoare, pana la data admiterii, fără obiecțiuni, a Procesului Verbal de Recepţie la Terminarea Lucrărilor, asigurări în numele ambelor Părţi pentru:

*a) pierderi şi daune produse Lucrărilor, Materialelor, Echipamentelor şi Utilajelor Executantului,*

*b) responsabilitatea ambelor Părţi în ceea ce priveşte pierderile, daunele, decesul sau vătămările produse unor terţe părţi sau proprietăţilor acestora, rezultate din execuţia Contractului de către Executant, incluzând responsabilităţile acestuia pentru daune aduse proprietăţii Achizitorului, alta decât Lucrările,*

*c) responsabilitatea ambelor Părţi şi a oricărui reprezentant al Achizitorului pentru decesul sau vătămarea corporală a personalului Executantului cu excepţia cazului în care responsabilitatea rezultă din neglijenţa Achizitorului, a oricărui reprezentant al Achizitorului sau a angajaţilor acestora.*

35.2 Executantul poate încheia un singur contract de asigurare împotriva tuturor riscurilor mai sus precizate și a oricăror altor riscuri care, prin intervenția lor, ar putea naşte în sarcina Executantului sau a Achizitorului obligaţii de dezdaunare. Executantul are obligaţia de a prezenta contractul de asigurare Achizitorului în termen de maxim 15 zile de la data emiterii Ordinului de începere a Lucrărilor. Executantul se obligă și garantează că iși va îndeplini toate obligaţiile asumate prin contractul de asigurare pentru ca, în situația apariţiei unui eveniment asigurat, societatea de asigurare să nu refuze plata daunelor din motive imputabile Executantului.

35.3 Asigurarea se va încheia cu un asigurator autorizat potrivit legii. Contravaloarea primelor de asigurare va fi suportată de către Executant.

35.4 Executantul va opta între indicarea în cadrul contractului de asigurare a Achizitorului ca terț beneficiar al indemnizaţiei de asigurare sau va cesiona în favoarea acestuia dreptul la indemnizare în ipoteza producerii riscului asigurat, cu notificarea formală a asigurătorului.

35.5 Toate asigurările vor respecta cerinţele detaliate la Art. 35.1(1). Poliţele vor fi emise de către societăţi de asigurare şi în condiţiile aprobate de către Achizitor. Executantul va furniza Achizitorului dovada că toate poliţele necesare sunt în vigoare şi că primele de asigurare au fost plătite.

**36. Utilizarea Documentelor Executantului de către Achizitor**

36.1 În relaţia dintre Părţi, Executantul îşi va păstra dreptul de autor şi alte drepturi de proprietate intelectuală/industrială asupra Documentelor Executantului şi alte documente de proiectare elaborate de către acesta (sau în numele acestuia) până la aprobarea acestor documente de către Achizitor, data de la care devin proprietatea Achizitorului.

36.2 Anterior aprobării menţionate la punctul precedent, Executantul, prin semnarea Contractului, autorizează Achizitorul să copieze, să folosească şi să transmită Documentele Executantul şi alte documente de proiectare elaborate de către Executant (sau în numele acestuia), inclusiv modificările aduse acestora.

36.3 Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea contractului de servicii vor fi proprietatea exclusivă a Achizitorului, care le va putea utiliza, publica, cesiona ori transfera așa cum va considera de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.

**37. Soluţionarea Litigiilor**

37.1 Achizitorul și Executantul vor face eforturile pentru a rezolva pe cale amiabilă orice neînţelegere sau litigiu care se poate ivi între ei, în cadrul sau în legătură cu îndeplinirea Contractului.

37.2 În ipoteza în care părţile nu reușesc o soluţionare amiabilă în termen de 15 zile, fiecare dintre acestea poate solicita ca litigiul să se soluţioneze de către instanțele judecătoreşti competente.

**38. Arhivarea**

38.1 Toate actele și/sau documentele, înscrisurile, datele, schițele, fotografiile, înregistrările și orice alte asemenea, precum și orice baze de date (după caz), care se află în posesia Executantului în legătura cu Contractul sau care sunt elaborate de către Executant sau de către personalul acestuia, vor fi arhivate și organizate în mod cronologic, sistematic și exact grupate în dosare, numerotate și denumite în consecință atât în format tipărit cât și în format electronic, însoțite de un opis astfel încât procesul de identificare al acestora sa fie corespunzător.

38.2 Termenele de arhivare vor fi în conformitate cu legislația din România.

39. Codul de conduită

39.1 Executantul va acţiona întotdeauna loial şi imparţial şi ca un consilier de încredere pentru achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură cu serviciile prestate fără să aibă aprobarea prealabilă a Achizitorului, precum şi să participe în orice activităţi care sunt în conflict cu obligaţiile sale contractuale în raport cu acesta.

39.2 În cazul în care Executantul sau oricare din asociaţii săi, se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilităţi ori comisioane în scopul de a determina ori recompensa îndeplinirea ori neîndeplinirea oricărui act sau fapt privind contractul de servicii sau orice alt contract încheiat cu Achizitorul, ori pentru a favoriza sau defavoriza orice persoană în legătură cu contractul sau cu orice alt contract încheiat cu acesta, achizitorul poate decide încetarea contractului, fără a aduce atingere niciunui drept anterior dobândit de Executant în baza contractului.

39.3 Plăţile către Executant aferente contractului vor constitui singurul venit ori beneficiu ce poate deriva din contract, şi atât Executantul cât şi personalul său salariat ori contractat, inclusiv conducerea sa şi salariaţii din teritoriu, nu vor accepta niciun comision, discount, alocaţie, plată indirectă ori orice altă forma de retribuţie în legătură cu sau pentru executarea obligaţiilor din contract.

39.4 Executantul nu va avea nici un drept, direct sau indirect, la vreo, facilitate sau comision cu privire la orice bun sau procedeu brevetat sau protejat utilizate în scopurile contractului, fără aprobarea prealabilă în scris a achizitorului.

39.5 Executantul şi personalul său vor respecta secretul profesional, pe perioada executării contractului, inclusiv pe perioada oricărei prelungiri a acestuia, precum şi după încetarea contractului.

În acest sens, cu excepţia cazului în care se obţine acordul scris prealabil al achizitorului, Executantul şi personalul său, salariat ori contractat de acesta, incluzând conducerea şi salariaţii din teritoriu, nu vor comunica niciodată oricărei alte persoane sau entităţi, nicio informaţie confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul sau ca rezultat al derulării serviciilor ce fac obiectul prezentului contract. Totodată, Executantul şi personalul său nu vor utiliza în dauna achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul sau în scopul executării contractului.

**40. Clauze generale referitoarela protectia datelor cu caracter personal.**  40.1 Beneficiarul colectează și prelucrează datele personale ale Executantului în conformitate cu legislația în vigoare, în modalități care asigură confidențialitatea și securitatea adecvată a acestor date, in vederea asigurării protecției împotriva prelucrării neautorizate sau ilegale și împotriva pierderii, a distrugerii sau a deteriorării accidentale.

40.2 În procesul de prelucrarea a datelor cu caracter personal, Beneficiarul aplică prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a directivei 95/46/CE (regulamentul general privind protecția datelor) și ale legislației naționale.

40.3 Scopul prelucrării: Datele cu caracter personal ale Executantului, comunicate în cadrul prezentului contract, vor fi prelucrate de Beneficiar în scopul executării prezentului contract la care Executantul este parte contractantă. 40.4 Categorii de date: Datele cu caracter personal colectate și prelucrate în vederea executării prezentului contract sunt următoarele: (de ex.: nume și prenume, adresă, serie și număr carte de identitate, cod numeric personal, număr de telefon/fax, adresă de poștă electronică, cod bancar). 40.5 Datele personale ale Executantului, comunicate în cadrul prezentului contract, pot fi comunicate de Beneficiar instituțiilor publice, în conformitate cu obligațiile legale care îi revin acestuia. 40.6 În situația în care este necesară prelucrarea datelor personale ale Executantului în alte scopuri decât cele prevăzute la alin. 40.3 Beneficiarul va informa Executantul și îi va solicita acordul scris cu privire la prelucrarea datelor cu caracter personal, în conformitate cu prevederile legislației în vigoare. 40.7 Beneficiarul asigură dreptul Executantului la informare și acces la datele cu caracter personal, dreptul la rectificare, actualizare, portabilitate, ștergere, la restricționare și opoziție în conformitate cu prevederile legislației în vigoare.

40.8 Datele personale ale Executantului sunt păstrate de Beneficiar pe întreaga perioadă de executare a contractului și ulterior încetării

***41. Limba care guvernează contractul***

41.1 - Limba care guvernează contractul este limba română.

***42. Comunicări***

42.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

42.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***43. Legea aplicabilă contractului***

43.1 - Contractul va fi interpretat conform legilor din România.

Părţile au înţeles să încheie azi .............. prezentul contract în două exemplare, câte unul pentru fiecare parte.

*(se precizează data semnării de către părţi)*

Achizitor, Executant,

............................. …………………………

*(semnătură autorizată)*  *(semnătură autorizată)* *LS*  *LS*